दिल्ली में वारदात की घटनाएं कम होने की जगह लगातार बढ़ती जा रही हैं, तो दूसरी ओर कई बदमाश ऐसे हैं जो फोन कर लोगों को धमकाते तो हैं ही, साथ में उन्हें उनके बारे में जानकारी हासिल करने के लिए गूगल पर सर्च करने की सलाह भी देते हैं. खास बात यह है कि गूगल पर ऐसे बदमाशों की ढेर सारी जानकारियां पड़ी हुई हैं. ऐसे अपराधी लोगों से लूटपाट, फिरौती या फिर हत्या ही नहीं करते बल्कि अपनी जानकारी सोशल मीडिया पर धडल्ले से शेयर भी कर रहे हैं. पुलिस इनको लेकर खासा परेशान है.